CELEX: 32015D0278
Language: hu
Date: 2015-02-18 00:00:00
Title: A Bizottság (EU) 2015/278 végrehajtási határozata ( 2015. február 18. ) a 2010/221/EU határozatnak az egyes, víziállatokban előforduló betegségek Írország, Finnország és az Egyesült Királyság területére történő behurcolásának megelőzésére irányuló nemzeti intézkedések tekintetében történő módosításáról (az értesítés a C(2015) 791. számú dokumentummal történt)  EGT-vonatkozású szöveg

20.2.2015   
            
            
               HU
            
            
               Az Európai Unió Hivatalos Lapja
            
            
               L 47/22
            
         A BIZOTTSÁG (EU) 2015/278 VÉGREHAJTÁSI HATÁROZATA
   (2015. február 18.)
   a 2010/221/EU határozatnak az egyes, víziállatokban előforduló betegségek Írország, Finnország és az Egyesült Királyság területére történő behurcolásának megelőzésére irányuló nemzeti intézkedések tekintetében történő módosításáról
   
      
         (az értesítés a C(2015) 791. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozat (2) engedélyezi egyes tagállamoknak, hogy egyes betegségek behurcolásának megakadályozása érdekében forgalombahozatali és behozatali korlátozásokat vezessenek be a víziállatok szállítmányai tekintetében, amennyiben bizonyították, hogy területük, illetőleg egyes körülhatárolt területeik mentesek az adott betegségtől, vagy hogy az adott betegség felszámolását vagy felügyeletét célzó mentesítési programot hoztak létre.
            
         
               (2)
            
            
               A 2010/221/EU határozat úgy rendelkezik, hogy a határozat I. mellékletében felsorolt tagállamok, illetve tagállami területek mentesnek tekintendők az említett mellékletben felsorolt betegségektől. Emellett a határozat jóváhagyta az egyes tagállamok által a határozat II. mellékletében felsorolt területekre és betegségekre vonatkozóan elfogadott felszámolási programokat. A határozat jóváhagyta továbbá a III. mellékletben felsorolt területek tekintetében egyes tagállamok által elfogadott, az Ostreid herpeszvírus 1 μVar (OsHV-1 μVar) felügyeletére irányuló programokat.
            
         
               (3)
            
            
               A 2010/221/EU határozat I. melléklete az Egyesült Királyság következő területeit sorolja fel az Ostreid herpeszvírustól mentesként: Nagy-Britannia, kivéve Whitstable Bay (Kent), Blackwater-torkolat (Essex) és Poole Harbour (Dorset), Észak-Írország területén Larne Lough térsége és Guernsey területe.
            
         
               (4)
            
            
               Az Egyesült Királyság arról értesítette a Bizottságot, hogy az OsHV-1 μVar-t azonosították az Essex területén található Crouch folyóban élő Crassostrea gigas fajban. A vírus ezen újabb megjelenése egy olyan területen történt, amelyet eddig az Egyesült Királyság e betegségtől mentes területeként tartottak számon. Következésképp az Egyesült Királyság területén a jóváhagyott nemzeti intézkedések hatálya alá tartozó, a 2010/221/EU határozat I. mellékletében felsorolt területek földrajzi kijelölését módosítani szükséges.
            
         
               (5)
            
            
               Az Egyesült Királyság arról is tájékoztatta a Bizottságot, hogy a 2010/221/EU határozat I. mellékletében szereplő, az OsHV-1 μVar-tól mentesnek nyilvánított területek földrajzi meghatározása Észak-Írország esetében nem egyezik korábbi nyilatkoztával. A helyes meghatározás „Észak-Írország területe, kivéve a következőket: Dundrum Bay, Killough Bay, Lough Foyle, Carlingford Lough és Strangford Lough.” Az I. mellékletet tehát ennek megfelelően módosítani kell.
            
         
               (6)
            
            
               Finnország területének szárazföldi részei a 2010/221/EU határozat II. mellékletében jóváhagyott felszámolási programmal rendelkező területként vannak feltüntetve a bakteriális vesebetegséget (a továbbiakban: BKD) illetően.
            
         
               (7)
            
            
               Ennek megfelelően a 2010/221/EU határozat jóváhagyja Finnország egyes nemzeti intézkedéseit az adott betegségre fogékony fajokba tartozó tenyésztett víziállatok szállítmányainak e területekre való bevitelére vonatkozóan. Azonban annak érdekében, hogy lehetőség nyíljon e nemzeti intézkedések megfelelőségének újraértékelésére, a határozat 3. cikkének (2) bekezdése az adott intézkedések alkalmazását csupán 2015. december 31-ig teszi lehetővé.
            
         
               (8)
            
            
               Finnország arról tájékoztatta a Bizottságot, hogy a BKD-t törli a Finnországban kötelezően ellenőrizendő és felszámolandó víziállat-betegségek közül. Ez a határozat 2014. december 1-jén lépett hatályba. Következésképp Finnországnak az említett időponttól már nincs a BKD felszámolására irányuló, a 2006/88/EK irányelv 43. cikkével összhangban jóváhagyott programja sem a terület egésze, sem annak egy része vonatkozásában. Így a 2010/221/EU határozat II. mellékletéből célszerű törölni a Finnországra vonatkozó bejegyzést, méghozzá 2014. december 1-i hatállyal.
            
         
               (9)
            
            
               A 2010/221/EU határozat III. melléklete Írországon belül 7 területi egységet sorol fel jelenleg az Ostreid herpeszvírus 1μVar (OsHV-1 μVar) kapcsán jóváhagyott felügyeleti programmal rendelkezőként.
            
         
               (10)
            
            
               Írország arról értesítette a Bizottságot, hogy kimutatták az OsHV-1 μVar-t ezek egyikében, nevezetesen a 6. területi egységbe tartozó Askeaton Bay területén. Következésképpen a 2010/221/EU határozat III. mellékletében az Írország 6. területi egységének földrajzi kijelölésére vonatkozó bejegyzést módosítani szükséges.
            
         
               (11)
            
            
               A 2010/221/EU határozatot mindezeknek megfelelően módosítani kell.
            
         
               (12)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat I., II. és III. melléklete helyébe e határozat mellékletének szövege lép.
   2. cikk
   Ezt a határozatot 2014. december 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2015. február 18-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 328., 2006.11.24., 14. o.
   
   
      (2)  HL L 98., 2010.4.20., 7. o.
   
   
      MELLÉKLET
      „
            I. MELLÉKLET
            
               A táblázatban felsorolt betegségektől mentesnek tekintett és a 2006/88/EK irányelv 43. cikke (2) bekezdésével összhangban a betegségek behurcolásának megakadályozására irányuló nemzeti intézkedések meghozatalára felhatalmazott tagállamok és területek
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi meghatározása
                     
                  
                        pontyfélék tavaszi virémiája (SVC)
                     
                     
                        Dánia
                     
                     
                        DK
                     
                     
                        a teljes terület
                     
                  
                        Írország
                     
                     
                        IE
                     
                     
                        a teljes terület
                     
                  
                        Magyarország
                     
                     
                        HU
                     
                     
                        a teljes terület
                     
                  
                        Finnország
                     
                     
                        FI
                     
                     
                        a teljes terület
                     
                  
                        Svédország
                     
                     
                        SE
                     
                     
                        a teljes terület
                     
                  
                        Egyesült Királyság
                     
                     
                        UK
                     
                     
                        az Egyesült Királyság teljes területe;
                        Guernsey, Jersey és a Man-sziget területe
                     
                  
                        bakteriális vesebetegség (BKD)
                     
                     
                        Írország
                     
                     
                        IE
                     
                     
                        a teljes terület
                     
                  
                        Egyesült Királyság
                     
                     
                        UK
                     
                     
                        Észak-Írország területe;
                        Guernsey, Jersey és a Man-sziget területe
                     
                  
                        fertőző hasnyálmirigy-elhalás (IPN)
                     
                     
                        Finnország
                     
                     
                        FI
                     
                     
                        a terület kontinentális részei
                     
                  
                        Svédország
                     
                     
                        SE
                     
                     
                        a terület kontinentális részei
                     
                  
                        Egyesült Királyság
                     
                     
                        UK
                     
                     
                        a Man-sziget területe
                     
                  
                        
                           Gyrodactylus salaris (GS) fertőzés
                     
                     
                        Írország
                     
                     
                        IE
                     
                     
                        a teljes terület
                     
                  
                        Finnország
                     
                     
                        FI
                     
                     
                        a Tenjoki és a Näätämönjoki vízgyűjtő területei; a Paatsjoki, a Tuulomajoki és az Uutuanjoki vízgyűjtő területei pufferzónának minősülnek.
                     
                  
                        Egyesült Királyság
                     
                     
                        UK
                     
                     
                        az Egyesült Királyság teljes területe;
                        Guernsey, Jersey és a Man-sziget területe
                     
                  
                        Ostreid herpeszvírus 1 μVar (OsHV-1 μVar)
                     
                     
                        Egyesült Királyság
                     
                     
                        UK
                     
                     
                        az Egyesült Királyság területe, kivéve Whitstable Bay (Kent), a Blackwater-torkolat és a Crouch folyó (Essex) és Poole Harbour (Dorset)
                        Észak-Írország területe, kivéve Dundrum Bay, Killough Bay, Lough Foyle, Carlingford Lough és Strangford Lough
                        Guernsey területe
                     
                  
         
            II. MELLÉKLET
            
               A tenyésztett víziállatokban előforduló egyes betegségek felszámolására irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegségek elleni küzdelemre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi meghatározása
                     
                  
                        bakteriális vesebetegség (BKD)
                     
                     
                        Svédország
                     
                     
                        SE
                     
                     
                        a terület kontinentális részei
                     
                  
                        Fertőző hasnyálmirigy-elhalás vírus (IPN)
                     
                     
                        Svédország
                     
                     
                        SE
                     
                     
                        a terület tengerparti részei
                     
                  
         
            III. MELLÉKLET
            
               Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi meghatározása (tagállamok, övezetek és területei egységek)
                     
                  
                        Ostreid herpeszvírus 1 μVar (OsHV-1 μVar)
                     
                     
                        Írország
                     
                     
                        IE
                     
                     
                        1. területi egység: Sheephaven Bay
                        2. területi egység: Gweebara Bay
                        3. területi egység: Killala, Broadhaven és Blacksod Bay
                        4. területi egység: Streamstown Bay
                        5. területi egység: Bertraghboy és Galway Bay
                        6. területi egység: Poulnasharry Bay
                        7. területi egység: Kenmare Bay
                     
                  ”